NaiveNeuron/SloPal huggingface dataset:
Bugár, Béla, podpredseda NR SR (2016-05-17):
Ďakujem. Takže pristúpime k prvému bodu programu, ktorým je Správa o výsledku hospodárenia Národnej banky Slovenska za rok 2015 . Správa je uverejnená v tlači 23, správu výborov máte v tlači 23a. Prosím teraz guvernéra Národnej banky Slovenska Jozefa Makúcha, aby správu uviedol. Nech sa páči, pán guvernér, máte slovo.
Simon, Zsolt, poslanec NR SR (2015-05-13):
Ďakujem pekne. Pán kolega Hlina, na úvod k tomu spájaniu tých tried. V tejto snemovni je kopec ľudí, pri všetkej úcte, skôr narodených, než som narodený ja. Z vlastnej skúsenosti musím povedať, že ja to nepociťujem ako nejakú nevýhodu, že som chodil na do tried jedna až štyri spolu v Padarovciach. A považoval som to za výhodu, že som mohol chodiť do školy v mieste svojho bydliska. Škoda, že dnes to tam nie je. Možnože toto je jediný spôsob, ako zachrániť tie málotriedne školy a dať im ešte možnosť, aby ako-tak existovali. Ale v podstate hlavne k tej ďalšej časti, teda k tomu financovaniu a právu veta, zasahovaniu zo strany samosprávy, primátorov, starostov a predsedov vyšších územných celkov do vetovania týkajúceho sa výberového konania riaditeľov škôl. No dovoľte, aby som povedal, že každý, kto vykonáva v tejto Národnej rade mimo poslanca aj túto funkciu, podľa zákona o výkone verejných funkcií by mal oznámiť, že je v konflikte záujmov a vyjadruje sa k veciam, ktoré sa priamo jeho dotýkajú. To je po prvé. Nemôžeme očakávať, že tí, ktorí sú starostovia, sa dnes budú vyjadrovať k veciam a v neprospech toho, aby oni mali väčšie kompetencie. A práve preto by som bol nesmierne rád, keby každý primátor, starosta a predseda vyššieho územného celku , ktorý k tomuto zákonu a k tomuto bodu konkrétne sa bude vyjadrovať, splnil si svoju povinnosť zákonnú a uviedol, že je v konflikte záujmov. Ďakujem.
Sulík, Richard, predseda NR SR (2011-05-17):
Ďakujem. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Uzatváram možnosť. Vyhlasujem rozpravu za skončenú. Chce spoločný spravodajca sa vyjadriť?
Glváč, Martin, podpredseda NR SR (2019-05-14):
Pán poslanec Matovič.
Hrušovský, Pavol, poslanec NR SR (2012-07-26):
Ďakujem pekne, pán predseda. Navrhol som na ostatnom rokovaní Národnej rady Slovenskej republiky po rozprave o tomto bode programu prerušiť rokovanie a požiadať predsedu výboru pre ľudské práva pána Chmela, aby zadosťučinil požiadavke viacerých poslancov a kandidáti navrhnutými jednotlivými politickými poslaneckými klubmi mali možnosť sa jednak predstaviť, ale aj odpovedať na otázky členov výboru pre ľudské práva, ktorý ste určili ako gestorský výbor. Tak sa aj stalo. Všetci navrhnutí kandidáti sa dostavili na rokovanie výboru pre ľudské práva. Okrem členov výboru mali možnosť byť prítomní aj iní poslanci Národnej rady, ktorí prejavili záujem sa osobne, ale aj vecne oboznámiť s tým, ako si predstavujú jednotliví záujemcovia o pozíciu v Správnej rade Ústavu pamäti národa svoju funkciu vykonávať. To vypočutie prebehlo, nechcem sa vyjadrovať teraz k obsahu a spôsobu. Pán kolega Hlina už niektoré spomenul. Ja v tejto chvíli navrhujem, pán predseda, aby sme pristúpili k tajnému hlasovaniu, resp. k hlasovaniu o voľbe dvoch členov Správnej rady Ústavu pamäti národa z navrhnutých kandidátov jednotlivými poslaneckými klubmi.
Kotleba, Marian, poslanec NR SR (2016-09-22):
Pán kolega, začnem odzadu teda. To ste naozaj dohnali trošku do extrému, lebo potom sa môžme baviť, keď by sme išli na to takýmto myšlienkovým pochodom, sa môžme baviť o rozpúšťaní parlamentu a podobných veciach. Naopak, my sme rozprávali o tom, akým spôsobom je možné zlepšiť efektivitu práce. A čo sa týka tej vašej prvej myšlienky o úspore na rôznych stupňoch štátu, tak ja s vami súhlasím, dajte taký návrh, ja nemám s tým problém, zahlasovať za to, ja ako župan môžem veľmi zodpovedne, si myslím, povedať, že v mnohých otázkach sú vyššie územné celky absolútne nezmyselné a že je to úplne pritiahnuté za vlasy a určite by možno nejakú zmenu to chcelo. Ale dnes máme možnosť rozhodnúť o zmene znútra, sami o vlastnej vnútornej zmene, ktorá si od nás nevyžaduje nič iné, len tú odvahu povedať, že, áno, od ďalšieho volebného obdobia nás môže byť menej a bude pre nás väčšou výzvou stať sa poslancom Národnej rady. A zároveň, zároveň si myslím, že by to prispelo aj k tomu, že mnohí ľudia by si poslanecký mandát viac vážili a mnohí ľudia by sa ako poslanci Národnej rady k tomu aj potom inak stavali a inak správali. Ďakujem pekne.
P. Hrušovský, podpredseda NR SR: (2002-03-21):
Páni poslanci, považoval som za korektné vás informovať o týchto listoch Slovenskej televízie. Ďalej Milena Rážová, vedúca komunikačného centra STV a hovorca STV oznámila pani Lenickej, riaditeľke nášho tlačového oddelenia, že Slovenská televízia bude z 58. schôdze Národnej rady vysielať priamy vstup do Minút dňa, a to do hlavného spravodajstva Noviny STV vysielať zajtra. Informácie o výsledku vo všetkých spravodajských reláciách STV a po tretie, informovať v nedeľnej spravodajskej relácii Týždeň v parlamente, pričom STV zvažuje podľa vývoja aj rozšírené vysielanie. To je stanovisko Slovenskej televízie. V žiadnom prípade nebude vedenie Národnej rady zasahovať do iniciatívy Slovenskej televízie vysielať či už priamy prenos alebo robiť záznam z dnešného, ale aj z ktorejkoľvek prebiehajúcej schôdze Národnej rady. Toľko som považoval, páni poslanci, za potrebné vás informovať. I. Presperín, podpredseda NR SR : Ďakujem, pán podpredseda. Ešte? Pán poslanec Jarjabek, nech sa páči.
Grausová, Natália, poslankyňa NR SR (2017-01-31):
Ďakujem pánu poslancovi Kollárovi, úplne súhlasím s tým, čo povedal, a chcem sa vlastne teraz ešte spýtať jednu otázku poslancov SaS. Chceli by ste, aby vám znásilnili ženu, dcéru alebo dieťa, dievčatko či chlapčeka, chceli by ste to? Alebo váš bezbrehý liberalizmus by vám to dovolil a schválili by ste to? Chcem sa vás spýtať, kam až siaha vaša šialená bezbrehá servilnosť.
M. Dzurinda, predseda vlády SR: (2004-09-09):
Pán poslanec, keď som vás počúval, tak mi prišlo na um, že šťastlivá tá strana, ktorá má poslancov, ktorým chodia po rozume len takéto veci. (Smiech.) To vaši voliči musia byť z vás absolútne šťastliví, pán Ondriaš. A ešte druhá vec ma tak napadla, keď som vás počúval, že nie všetci vedci alebo pracovníci z vedy prešli na ulice, ale niektorí dokonca sa dostali aj do parlamentu. Blahoželám vám. (Hluk a potlesk v sále.)
Fico, Robert, predseda vlády SR (2017-12-05):
Veľmi vás prosím, veď prihláste sa do rozpravy, poďte si povedať to, čo ja hovorím, veď máte na to absolútne právo. Ja vás len chcem požiadať, že vy ma nevyrušíte, len rušíte ostatných, keď rozprávam ja. Čiže chcem ešte raz povedať, že máme tretí jasný dôvod, prečo táto politická strana je jasne nedemokratická, lebo nám všetkým zatvorí papule. Jednoducho nebude chcieť počúvať to, čo im budeme v danom okamihu hovoriť. Ďalej vieme, dámy a páni, že je to politická strana, ktorá má veľmi blízko ku kradnutiu. Veď to tu bolo pekne povedané. Zrazu som s veľkou, by som povedal, pozornosťou počúval nejaké vyjadrenie pani poslankyne, ktorá obhajovala pána Sulíka, pokiaľ ide o tie pozemky. Zrazu mala perfektné informácie, to znamená, že pán Sulík asi už písal rýchlo nejaký mail, že ako to celé bolo. No fakt je ten, fakt je ten, že ako člen predstavenstva 100-percentnej verejnej spoločnosti OLO, ktorá patrila Bratislave, si zabezpečil prevod pozemku za 37 mil. korún, vtedajších, na spoločnosť, v ktorej mal takmer polovičku akcií. A potom o rok ten pozemok predal so ziskom 20 mil. korún. Nuž tak takýto kšeft by som si aj ja rád zariadil. Toto ale neurobil nikto z nás! Počuli sme o pánovi Rajtárovi, ako sa správal ako člen dozornej rady príslušnej inštitúcie pri nakladaní s konkrétnou pohľadávkou. Ale ja by som ešte ďalej išiel. Kde ste boli, páni zo SaS-ky, keď boli platinové sitká? Kde ste boli, keď bol prenájom Daňového úradu v Košiciach? Kde ste boli, čo ste hovorili? Boli ste absolútne ticho. Pani poslankyňa, ja som nepočul jedno jediné vyjadrenie zo SaS, keď sa prevalilo, že pani premiérka Radičová podpísala 300-tisíc na dostavbu športového areálu v Osrblí a jej poradca si z toho zobral 10 %. Kde ste všetci boli?! Viete si predstaviť, že by môj poradca, a nech mi je odpustené nejaké meno, ja ho teraz nepoužijem, ktorékoľvek môjho poradcu, ja by som podpísal z mojej rezervy 300-tisíc eur na dostavbu a môj poradca by vo vedľajšej kancelárii vybral 10 % úplatok z tejto dotácie, ktorá bola daná?! Ale vy ste to urobili, to tak bolo. Kde ste všetci boli?! Zrazu ste všetci morálni, krásni, čistí, voniate lepšie ako všetci my, lebo zrazu už ste tu po nejakom čase a si myslíte, že sa na vás zabudne. No, jednoducho sa nezabudne. Ste nedemokratická strana, ste strana, ktorá má blízko ku kradnutiu, ste strana, ktorá má blízko k odpočúvaniu, k zneužívaniu moci, k foteniu, jednoducho k metódam, ktoré tu nikdy v tejto krajine neboli a ktoré nikdy moja vláda nepoužívala a ani nebude nikdy používať. Máme tu pána Matoviča, ktorý sa postavil predo mňa pred chvíľočkou, mysliac si snáď, že ja odpadnem. (Smiech v sále.) Akože, panebože, teraz odídem odtadiaľto, lebo som sa naplašil a budem sa báť niečo povedať. (Reakcia z pléna.) Kedykoľvek, pán Matovič, inak ste úžasne oblečený ako poslanec Národnej rady, chcem vám zablahoželať. (Potlesk. Poslanec Matovič sa provokačne postavil pred rečnícky pult smerom k rečníkovi.) Takže ešte raz, ešte raz... (Reakcia z pléna. Prerušenie vystúpenia predsedajúcim.)
Blanár, Juraj, podpredseda NR SR (2021-04-30):
Vážené panie poslankyne, páni poslanci, ďalší, ktorí boli prihlásení do rozpravy z vlády, je pani ministerka Kolíková a pán minister Budaj. Pani ministerka Kolíková, konštatujem, že sa nenachádza v rokovacej sále, takže jej prepadáva poradie. A ďalší, kto vystúpi v rozprave, je teda pán minister životného prostredia Budaj, ktorému udeľujem slovo. Nech sa páči, pán minister.
P. Paška, predseda NR SR: (2007-01-31):
Tak procedurálny návrh.
Číž, Miroslav, podpredseda NR SR (2015-04-15):
Pán poslanec Uhliarik.
Ferenčák, Ján, poslanec NR SR (2021-05-03):
Pán minister, nie zaťaženie starostov, alebo že zbieranie kuchynského odpadu zaťažuje starostov, ale nečinnosť ministerstva spôsobila to, že sme museli predložiť návrh zákona, oddialenie účinnosti. Európska únia to pripúšťala, žiaľ, ministerstvo a vy osobne ste sa zaťal a ste si trval na svojom, že nie. Tieto zdroje, ktoré mali prísť do regiónov na vybudovanie kompostárne, ako povedal môj kolega, namiesto marca sme boli schvaľovaní v decembri, januári, februári tohto roka. To znamená, my sme tie kompostárne museli dávať teraz do výstavby, aby sme stihli vôbec koniec roka. My sme od vás žiadali len posunutie účinnosti. Nič vám v tom nebránilo, aby ste tie zdroje pre samosprávy ustrážili a uchránili, ale vy ste si povedal, že nie, že budete pokutovať a jednoducho to tak pôjde a radšej inšpektorom poviete, že nebudete dávať pokuty. No to je aký prístup? Na druhej strane treba povedať, že keď už hovoríme o Envirofonde, napríklad o pomoci zberu kuchynského odpadu, tak prečo ste dal schváliť návrh zákona v novele, kde sa prerozdeľuje Envirofond len pre tých, čo už zbierajú kuchynské odpady, a nie pre tých, čo pripravujú sa a potrebujú do toho dať ďalšie peniaze, lebo všetky tie zdroje, ktoré samospráva na to vynaloží, musí premietnuť z vrecka občanov. To znamená, teraz keď my potrebujeme chrániť, tak my musíme zvýšiť dane aj z pohľadu odpadov, aby sme mohli tieto vyhlášky poplniť, ktoré ste jednoducho nasilu a doslova chceli za každú cenu splniť. Takisto tie peniaze ste vyčlenili že tam, kde sa nachádzajú skládky, čiže tie peniaze, čo rozdeľujete týmto, ste zobrali tým, kde sú skládky. To znamená, že tie obce majú ešte väčšiu envirozáťaž a jednoducho budú mať menej peňazí. A na druhej strane zatvárate skládky jednu za druhou, dovoľujete tuná spaľovať zahraničný odpad, ktorý sa tu vozí jednoducho, a my nemáme kde tieto odpady, kde ukladať, tak sa vyvážajú niekoľko stoviek kilometrov autami do skládiek, ktoré sú otvorené. Čiže to je aká ochrana životného prostredia... (Prerušenie vystúpenia časomerom.)
Podmanický, Ján, poslanec NR SR (2015-06-16):
Ďakujem pekne za slovo. Pán poslanec, v prvom rade ani by sme sa nemali baviť o tom, že poistenci v II. pilieri budú mať minimálny dôchodok, lebo podľa slov vašich kolegov z vtedajšej vlády, konkrétne pána Kaníka a jeho okolia, tí, čo budú v II. pilieri, budú mať švajčiarske dôchodky. Pán Kaník to nerád počúva, ale je to tak. Nevravím, že vás citujem, ale parafrázujem. Vy ste sľubovali ľuďom švajčiarske dôchodky. Takže my vôbec neriešime, my vôbec neriešime ľudí v II. pilieri, že budú poberať minimálny dôchodok, podľa vašej logiky. Ale my sme, pán poslanec, zaviedli jednoduchý princíp, s ktorým by ste mohli súhlasiť. Ten, kto má plný odvod do Sociálnej poisťovne, dostane zo Sociálnej poisťovne plný minimálny dôchodok. Ten, kto má znížený odvod do Sociálnej poisťovne, bude mať znížený minimálny dôchodok. V poriadku, prijmime zákon, môžeme ho podať spolu, že na plnú výšku minimálneho dôchodku sa poskladajú dôchodcovské správcovské spoločnosti. To by bol spravodlivý prístup a spravodlivý princíp. Vy ste tak celkom humorne, vtipne premostili túto tému na tie príklady, ale ja vás opravím, pán poslanec, správne ten príklad mal znieť takto: vy chcete, aby Všeobecná zdravotná poisťovňa platila operácie pacientom Dôvery. Vy chcete, aby Sociálna poisťovňa platila straty poistencom súkromných dôchodcovských správcovských spoločností. To je striktne logický výklad toho, čo ste začali.
Hrnčiar, Andrej, podpredseda NR SR (2016-05-18):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Gáborovi Grendelovi.
Pellegrini, Peter, predseda NR SR (2024-02-06):
Pán poslanec Štefunko.
Šefčík, Marek, poslanec NR SR (2020-07-14):
Ďakujem za slovo. Pán Kamenický, v predchádzajúcej rozprave ste mi povedali, že nie som odborníkom na financie, a preto tomu nerozumiem. Ako potvrdzujem, nie som odborníkom na financie, som učiteľ, ale na to netreba byť odborník, aby človek pochopil niektoré veci. Napríklad začnete hovoriť o detských prídavkoch, o tom, že ste boli v Rakúsku a hovorili ste s nejakou čašníčkou, ktorá povedala, že vláda takýmto spôsobom pomáha. A vy to poviete úplne s chladnou tvárou a boli ste tu desať rokov a zvyšovali sa prídavky o rádovo v centoch, rádovo v centoch. Sme za Rakúskom veľmi ďaleko, čo sa týka prídavkov. Ja som hovoril s jednou pani, ktorá mi povedala, že v Rakúsku jej manžel robí preto, nie preto, že by mal tam omnoho vyšší plat, ale tam sú omnoho vyššie prídavky. A vy teraz hádžete vinu na nás? Veď 10 rokov alebo 12 rokov ste mali možnosť tie prídavky výrazne zdvihnúť. Nebola korona. Mohli ste to spraviť, ale nespravili ste to. Varujete nás pred tým, aby sme, nedajbože, nedali dôchodcom tie trináste dôchodky. Budeme sa o to snažiť, ale vy ste, zas, 10 či 12 rokov to mohli spraviť, a nespravili ste to. A spravili ste to až vtedy alebo chceli ste to; chceli; tvárili ste sa, že ste to chceli spraviť až vtedy, keď vám horelo pod zadkom, keď išli voľby a použili ste to ako volebnú korupciu, ako potvrdil váš predseda. Ďakujem. (Potlesk.)
Laurenčík, Milan, podpredseda NR SR (2021-05-11):
S faktickou poznámkou chce vystúpiť aj pán poslanec Filip Kuffa, nech sa páči.
Šuteková, Miriam, poslankyňa NR SR (2021-11-02):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Laššáková, Jana, podpredsedníčka NR SR (2015-02-03):
S reakciou pán poslanec Kaník, nech sa páči.
Hlina, Alojz, poslanec NR SR (2014-11-10):
Ďakujem veľmi pekne. Ja som zvedavý teda na tú pani Zmajkovičovú, či ju pustíte alebo nepustíte, alebo či ste sa s ňou dohodli, alebo nedohodli. My sa teraz asi presunieme do iného, už teda pôjdeme do ústneho, už sa to asi preklopí. Dovoľte mi uviesť takú, ja nechcem to, že zhrnúť, ale takú situáciu, že čo sa stalo, alebo ako to tu máme. Ono, keď Marx zomieral, neviem, ktorí viete, keď Marx zomieral, povedal: už nie som marxista. Len, viete, on to síce si uvedomil, že to, čo hovoril, boli bludy, ale koľko pohrobkov tu po sebe nechal! A my sa tu s nimi musíme trápiť, hej. To je naozaj. A to odhalenie, to kolegovia to tu dobre povedali, všetko je na niečo dobré. Takže vieme, s kým máte tú česť. A ja skončím, mám pocit, že sa to aj hodí. Aj konečne tým ľuďom, ktorí teda vás tam ako snajperi ostreľujú z ľavého krídla. Kanibali chytia troch premiérov, anglického, nemeckého a slovenského. Keď ich zjedia, sa pýtajú. No, ten anglický, samá šľacha, nič moc. Ten nemecký, ten samý tuk, nič moc. A ten slovenský? A kanibali hovoria: „My sme si pochutili. Maslo na hlave, chrbtica žiadna a v zadku sme našli ďalších troch.“ (Smiech v sále.) A to je presne to. To sú presne tí traja snajperi, ktorí tu sú a strieľajú. A že sa, že ich hanba nešibuje cez celú sálu, že čo vlastne sú schopní vypotiť. Keby si to, a možno to raz niekto urobí, že to skolektuje, viete, a potom to naviaže na to, že čo vlastne si niekto, možno ráta s tým, že to nikto neurobí. Ale raz to niekto urobí, že to pospája, a potom zistíme, že s kým máme tú česť.
Poliačik, Martin, poslanec NR SR (2011-03-23):
Pán kolega, len za rok 2009 výpovede o korupcii vo futbale, prípad Hedvigy Malinovej, rodinkárstvo pri nomináciách Fondu národného majetku, arcibiskup Sokol, Slovenský štát a ŠtB, pochybné obstarávanie v zdravotníctve, zákazky pre darcu SMER-u firmu Ikores, Pozemkový fond, upratovacie tendre u Kašického, tender na mýto, stravné lístky, skládka v Pezinku, majetok pána Slotu, Tipos, prehraté 2 mld., Istrokapitál, utajovanie zmluvy o mýte, Transpetrol a Iliščin, predaj emisných kvót pre Interblue, tunelovanie štátnych lesov, tender na sanitky, majetok pána Mečiara, Slotov let do Chorvátska. Témy a témy a témy, ktoré otvárali práve novinári v tejto krajine. Myslíte si naozaj, že pravdou o týchto témach neprispievajú médiá k obhajobe demokratizačných procesov na Slovensku? Lebo ja som presvedčený o tom, že áno.
Budaj, Ján, minister životného prostredia SR (2021-11-10):
Vážený pán predsedajúci, dámy a páni, dovoľte, aby som povedal úvodné slovo k vládnemu návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov. Máte to ako tlač 685. Tento návrh novely sa týka predovšetkým lepšej kontroly a regulácie držby vybraných skupín živočíchov, a to najmä exotických živočíchov, ktoré niektoré skupiny občanov chovajú na Slovensku. Samozrejme, na prvom mieste treba povedať, že tí, ktorí ich chovajú v snahe uchrániť tento druh alebo ho aspoň udržať na, by som povedal, slušnom spôsobe dokončenia jeho života, kvôli nim by tento zákon sa novelizovať nemusel. Sú naozaj také chovné stanice aj na našom území, ktoré sa uľútili napríklad nad divými šelmami, ktoré boli opustené po rozpustení mnohých cirkusov. Vo väčšine krajín Európskej únie je už zakázané používať na zábavu živé zvieratá, je zakázaná drezúra pre jej nepriaznivé surové črty, a tak sa časť rôznych medveďov, možno aj tigrov a podobne ocitla v domácich chovoch. Pokiaľ by to bolo súcitné dochovanie toho zvieraťa, iste by nebolo možné namietať. Žiaľ, ale na Slovensku existujú aj koncoví hráči medzinárodných sietí pre nelegálny obchod s telami divokých šeliem. Či už to budeme komentovať s úškrnom alebo so súcitom, v mnohých krajinách sa z týchto tiel vyrábajú rôzne masti, zaklínadlá, rôzne tovary slúžiace na prírodné liečiteľstvo. Hovorí sa medzi odborníkmi, že telo zabitého tigra je oveľa drahšie než živý tiger. Podľa rôznych receptúr títo šarlatáni a šamani spracovávajú časti zvierat buď na sexuálne povzbudivé látky, alebo na látky, ktoré majú zázračne liečiť rôzne choroby. No nemusím už hovoriť, že toto už potom siaha ku kriminalite, že tieto telá alebo časti tiel sa pašujú, že je to nelegálny čierny biznis. A znovu, ako to bolo aj v diskusii o domácich zvieratách, o psoch napríklad, tak Slovensko je neslávne známe, že takéto, takýto čierny biznis u nás sa doteraz sprevádzal. Preto zavádzame zákaz držby takých druhov uvedených živočíchov, kde je podozrenie, že bude prichádzať k nelegálnemu obchodu buď s ich telami, alebo s rôznymi ingredienciami z týchto tiel. Návrh novely zákona zároveň prináša aj doplnenie a zjednotenie kompetencií a oprávnených orgánov štátneho dozoru vo veciach ochrany práve týchto druhov šeliem a exemplárov, ktoré sú chované v domácom prostredí, kde orgánom štátneho dozoru ukladá isté možnosti zákon 543/2002 o ochrane prírody a krajiny a zakotvuje mechanizmus aj vyhotovenia fotodokumentácie neživých exemplárov vybraných druhov živočíchov pre zabezpečenie možnosti ich budúcej identifikácie pri kontrole orgánmi štátneho dozoru, colníkmi a inými orgánmi vymáhania práva. Vážený pán predseda, vážené panie poslankyne a páni poslanci, verím, že predložený návrh zákona podporíte.
Danko, Andrej, predseda NR SR (2016-10-26):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 135 poslancov, za 88, proti 12, zdržalo sa 34, nehlasoval 1. Uvedený návrh sme schválili.
Kresák, Peter, poslanec NR SR (2017-09-06):
Ďakujem pekne. Pani podpredsedníčka Národnej rady Slovenskej republiky, vážená pani ministerka, dámy a páni, dovoľte mi, aby som teda podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k vládnemu návrhu zákona. Návrh zákona, musím skonštatovať, po formálnoprávnej stránke spĺňa náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor bol navrhnutý ústavnoprávny výbor s tým, aby výbory prerokovali vládny návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona, ale aj z toho, čo povedala pani predkladateľka, je zrejmý účel navrhovanej úpravy. Dovoľte mi stručne povedať, že osobne som veľmi rád, že sa nám dostáva tento návrh na rokovanie do Národnej rady Slovenskej republiky, pretože on skutočne nielen nahrádza zákon o odškodňovaní osôb poškodených násilnými trestnými činmi, ale privádza, privádza do nášho právneho poriadku celý rad nových a dôležitých práv obetí trestného činu. Ale zároveň ako právnik musím konštatovať, že aj prináša, prináša nové pojmy, čo je tiež veľmi dobré, pretože vlastne už budeme mať definíciu nielen obetí trestného činu, ale aj napríklad zvlášť zraniteľných obetí druhotných alebo opakovaných viktimizácií, prípadne aj trestných činov samotného domáceho násilia. Ako už pani ministerka spomínala, samotný návrh zákona obsahuje čl. I tohto návrhu, pretože ďalšie články novelizujú ďalšie právne predpisy. A ešte iba zopakujem, že z tohto prvého článku, rímska jedna, je azda najdôležitejší práve jeho druhý oddiel, ktorý definuje celú plejádu nových práv obetí trestného, trestných činov, čo je veľmi dôležité z môjho pohľadu v našom právnom poriadku. Ako spravodajca navrhnutý gestorským výborom odporúčam preto, aby Národná rada sa po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam tiež vládny návrh zákona prideliť výborom vrátane určenie gestorského výboru a lehoty na prerokovania vládneho návrhu zákona vo výboroch v zmysle rozhodnutia predsedu Národnej rady. Pani predsedajúca, predsedajúca skončil som. Otvorte, prosím, všeobecnú rozpravu. Ďakujem.
Pellegrini, Peter, predseda NR SR (2015-11-24):
Ďakujem pekne, pán poslanec. Na vaše vystúpenie evidujem jednu faktickú poznámku. Končím možnosť prihlásiť sa s faktickými poznámkami. Ako jediný s faktickou sa hlási pán poslanec Boris Susko. Nech sa páči.
P. Hrušovský, predseda NR SR: (2004-12-15):
(Hlasovanie.) 116 prítomných, 104 za návrh, 1 proti, 9 sa zdržalo, 2 nehlasovali. Návrh sme schválili. Teraz poprosím pani poslankyňu Kláru Sárközy, aby z poverenia výboru pre sociálne veci a bývanie predložila návrhy hlasovaní k prerokúvanému vládnemu návrhu zákona o cestovných náhradách . Nech sa páči, pani poslankyňa. Prerokúvame návrh ako tlač 952 pod poradovým č. 62. (Veľký ruch v sále.) Poprosím pánov poslancov o pokoj v rokovacej sále. Páni poslanci! (Hlasovanie o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení zákona č. 530/2004 Z. z. a o doplnení niektorých zákonov , tlač 952.)
Blanár, Juraj, podpredseda NR SR (2022-12-08):
Teraz v rozprave vystúpi pán poslanec Pročko, po ňom pán poslanec Štefan Kuffa.
Figeľ, Ján, podpredseda NR SR (2015-11-11):
Nech sa páči, pokračujte.
Érsek, Árpád, poslanec NR SR (2016-03-23):
Sľubujem. (Potlesk.)
Kozelová, Monika, poslankyňa NR SR (2020-07-14):
Pán poslanec, problém týrania zvierat v rómskych osadách je, tkvie hlavne v tom, že rómske osady nemajú ploty. Takže tam pekne všetko vidno. Ja vás ale musím naozaj – a to z terénu – upozorniť, že psy sa netýrajú iba v rómskych osadách, ale úplne veselo, a to pol na pol, sa týrajú aj v majoritnej, u majoritných občanov. Len si spomeňte na dva prípady medializované ťahania psa za autom. To neboli Rómovia. Spomeňte si na nedávny medializovaný prípad, keď dôchodca ubil palicou susedovho jazvečíka, lebo štekal a vraj mu drhol sliepky, keď pár mesiacov predtým vedľajšiemu susedovi zapichol psa vidlami. To ani nehovorím o tom, ako sa tí psi do tých rómskych osád dostávajú, lebo polovica tých psov sa tam dostáva tak, že pribrzdí auto a tých psov tam vyhodí. A toto je fakt. Aby som vás trochu upokojila, minulý týždeň sme presne sedeli spolu aj s mojimi kolegami rómskej národnosti, ktorí sú v našom poslaneckom klube a riešili sme presne tento problém. Máme riešenia, tie budú ale predmetom ďalšieho zákona, ktorý do parlamentu pripravujeme. Bude to komplexný zákon o ochrane zvierat, takže aj pre vaše upokojenie naozaj máme na to, máme na to riešenie. Takže toľko asi a pevne verím, že vás to upokojilo natoľko, že za tento návrh zahlasujete. Ďakujem.
Zmajkovičová, Renáta, podpredsedníčka NR SR (2013-05-17):
Pán poslanec Kuffa.
Pellegrini, Peter, predseda NR SR (2015-09-17):
Ďakujem veľmi pekne, pán predseda. Vyčerpali sme 15 minút určených na odpovede položené predsedovi vlády. Budeme pokračovať odpoveďami členov vlády na otázky poslancov podľa vyžrebovaného poradia.
Laššáková, Jana, podpredsedníčka NR SR (2014-11-09):
Pán poslanec Jasaň, nech sa páči.
Dostál, Ondrej, poslanec NR SR (2019-10-28):
Ja dúfam, že to skončí dnes. Pán poslanec Sopko, ja veľmi oceňujem, že si sa vyjadril k návrhu zákona mimo tvojej hlavnej témy, lebo teda, ako si povedal, nezvykneš to robiť. Venuješ sa školstvu a vyjadruješ sa k témam, ktoré so školstvom súvisia. A je to taký signál, že naozaj ide o niečo veľmi dôležité, že ide o pravidlá hry, ako to bolo pomenované vo vašom príspevku. Ide o to, že sa pravidlá hry navrhujú – a opäť už niekoľkýkrát – meniť tesne pred voľbami, meniť cez nejaké podivuhodne predkladané, nie normálnym legislatívnym procesom, ale podivuhodne predkladané návrhy, pozmeňovacie návrhy, skrátené legislatívne konanie a bez toho, aby na tom existovala dohoda, bez toho, aby tam bol vecne nejaký reálny problém, iba si proste niekto vykonštruoval, že prieskumy sú zlé, tak ich zakážeme. A ja oceňujem a aj podporím ten procedurálny návrh nehlasovať alebo teda nepokračovať, nepokračovať v rokovaní, lebo teda myslím si, že návrhy treba posudzovať podľa obsahu a návrh nehlasovať o návrhu vôbec znamená nepokračovať v rokovaní o ňom. A myslím si, že je to absolútne zrozumiteľné bez toho, aby sme, aby sme tu nejako, nejako slovičkárili, tak ja za tento procedurálny návrh určite zahlasujem.
Pellegrini, Peter, predseda NR SR (2015-05-05):
S faktickou poznámkou na vaše vystúpenie jeden poslanec. Pán poslanec Gál. Nech sa páči.
M. Hort, podpredseda NR SR: (2008-02-12):
Pán poslanec Rafaj bude reagovať? Poprosím, hláste sa tí, ktorí chcete reagovať. Nech sa páči.
Farkašovský, Karol, poslanec NR SR (2018-02-09):
Ďakujem. Pán Galko, viackrát ste spomenuli slovo „predpokladám“ vo svojom prejave, čo znamená, že asi nemáte dostatok relevantných informácií a veľa z toho, čo ste povedali, je iba fabulácia a domnienka. Spochybnili ste osobnosť ministra obrany súčasného, niektorých členov jeho tímu, ale nejde mi teraz o nejaké osobné invektívy, ktoré na druhej strane z hľadiska vašej frustrácie z vlastnej neschopnosti a neodbornosti celkom chápem. Dávali ste ministrovi obrany veľa otázok, napríklad aj v súvislosti s letectvom, tak ja mám jednu otázku, ktorú už ma predbehol v nej kolega. Za vášho pôsobenia na ministerstve obrany ste neboli schopný ani reagovať na ponuku Talianov kúpiť vysúťažené lietadlá Spartan, ktoré ponúkali za 13 mil. lacnejšiu cenu. No, a druhá otázka, ako to vlastne bolo s uzatvorením zmluvy na nákup 287 kusov nákladných áut Aktis a MAN 16 dní po páde vlády, keď ste takisto pôsobili ako minister. Takže moja jednoznačná otázka je, kde je ten profesionálny prístup váš z minulosti?
M. Košútová, poslankyňa: (2009-12-02):
Pán predseda, prosím, dajte hlasovať o bodoch spoločnej správy 1 až 29 spoločne s návrhom gestorského výboru uvedené body schváliť.
Pellegrini, Peter, predseda vlády SR (2018-05-10):
Vážený pán poslanec, aby hodina otázok v tomto parlamente bola zaujímavejšia a aby na jednu otázku nemohol premiér odpovedať 15 minút a na jednu poslaneckú otázku potom ďalších 45 minút niektorý poslanec, aby sa nedostalo na iné otázky, som zmenil ja ako predseda Národnej rady Slovenskej republiky, kedy som navrhol, aby maximálna odpoveď mohla byť päť minút, aby minimálne premiér musel odpovedať na päť otázok a ďalší páni poslanci po päť minút na každé ďalšie otázky, ktoré prídu; teda na tri otázky a poslanci po premiérovi aby odpovedali každý po päť minút, aby sme odpovedali na viac otázok, lebo predtým bola taká prax, že niekedy niekto tu pol hodinu odpovedal na jednu otázku. Čiže je mojím záujmom a vďaka mne je to živšie. Ale prepáčte, pán poslanec, ja nemôžem za to, že vy ste dnes jediný podali za opozíciu otázku a že mojich 14 kolegov sa opýtalo to, čo sa opýtalo. Prečo sa neopýtalo 35 opozičných poslancov na niečo? (Potlesk.) Ja im budem veľmi rád odpovedať. Ja sa nebojím žiadnej otázky, ktorá mi je tu položená, ale prepáčte, neberte právo poslancom na jednej strane, aby sa mohli pýtať rovnako ako vy. A teda na záver, áno, budem si navždy pamätať, že moja prvá otázka, na ktorú som odpovedal v parlamente ako predseda vlády, bola práve od vás. A myslím, že som nemal najmenší problém ju zodpovedať, a preto vyzývam kolegov z opozície, ak chcete, aby som odpovedal aj na vaše otázky, tak ich v prvom rade najprv musíte aj podať. Ďakujem veľmi pekne. (Potlesk.)
Hrnčiar, Andrej, podpredseda NR SR (2020-02-20):
Pán poslanec Galek.
M. Číž, podpredseda NR SR: (2008-05-14):
S faktickou poznámkou pani poslankyňa Vaľová má slovo.
Paška, Pavol, predseda NR SR (2014-06-24):
Otváram rozpravu v treťom čítaní . Nemám prihlášku, vyhlasujem ju za skončenú a záverečné hlasovanie.
I. Mikloš, podpredseda vlády a minister financií SR: (2004-09-07):
Predložený návrh zákona ďalej obsahuje rozšírenie kompetencií Daňového riaditeľstva a daňových úradov súvisiacich so vstupom Slovenskej republiky do Európskej únie, a to v oblasti medzinárodnej pomoci pri výmene informácií a vymáhaní daňových pohľadávok. Navrhuje sa zrušenie Úradu daňového preverovania a nadväzne na jeho zrušenie novelizácia zákona o Policajnom zbore a zákona o Železničnej polícií. Súčasne sa navrhuje aj novela zákona č. 312/2002 Z. z. o štátnej službe a o zmene a doplnení niektorých zákonov v znení neskorších predpisov z dôvodu navrhovaných zmien v odmeňovaní zamestnancov daňových orgánov. Ďakujem za pozornosť.
Hambálek, Augustín, poslanec NR SR (2022-09-28):
Prosím, pán predseda, dajte teraz hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport, a zároveň, že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady, pán predseda, dajte hlasovať o tom, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky v prvom čítaní.
Mihál, Jozef, poslanec NR SR (2014-09-25):
Je to zaujímavá téma, ktorú ste otvorili, kolegovia z KDH. A ja sa s drvivou väčšinou toho, čo povedal Martin Poliačik, stotožňujem. Sám som príkladom človeka, ktorý nemá príjem len ako poslanec Národnej rady. Ale veľmi významnú časť mojich príjmov robia príjmy z prednášok. Hneď zajtra prednášam v Topoľčanoch (platená prednáška), večer v Prievidzi (neplatená prednáška). A takto prebieha teda môj život mimo Národnej rady. A tí, čo ma poznajú a sledujú moje vystúpenia v parlamente, tak asi tušia, že to, čo tu hovorím, hovorím z vlastnej hlavy, hovorím zo skúseností, ktoré som získal aj pri tých prednáškach, pretože takto každoročne sa stretnem s tisícami ľudí, ktorí okrem toho, že si vypočujú, čo sme tu zase dobabrali, tak si, samozrejme, aj posťažujú na to, čo nefunguje dobre. A z toho potom vyplývajú pozmeňujúce návrhy a celá aktivita poslanca. Keby som sedel na zadku mimo rokovaní Národnej rady, tak to, čo tu hovorím, by som zrejme nehovoril. Je to veľmi citlivé rozlíšiť, kde je tá hranica, či teda môže byť konateľ eseročky poslancom Národnej rady alebo, naopak, či môže advokát vykonávať advokátsku prax počas svojho pôsobenia ako volený zástupca ľudu a či to je alebo nie je konflikt záujmov. Myslím si, že je to ťažké rozsúdiť a pustili ste sa do ťažkej témy. Ale tiež mi z toho vychádza v prvom rade nie tak snaha o riešenie nejakého problému ako skôr o určitú odplatu.
Laššáková, Jana, podpredsedníčka NR SR (2012-12-17):
S reakciou pán poslanec Matovič, nech sa páči.
B. Bugár, podpredseda NR SR: (2004-02-03):
Pán podpredseda vlády, nech sa páči, máte slovo.
R. Rafaj, poslanec: (2009-12-08):
A ďakujem za ocenenie a povzbudenie vegetariánstva. Chcem povedať, že sme naozaj nenásilní ľudia, ale môžem povedať na propagáciu, že podľa pani lekárky, keďže sme tu mali testovanie krvi, tak ako vegetarián som zo všetkých dopadol najlepšie. Takže niežeby ma to tešilo, ale to je tá pozitívna správa aj pre možno (hlas v sále)... a zvieratá, áno, že prispeli k niečomu dobrému. Ďakujem.
Blaha, Ľuboš, podpredseda NR SR (2023-12-18):
Pán poslanec Tomáš Valášek.
Blanár, Juraj, podpredseda NR SR (2021-05-10):
Pán poslanec Jozef Valocký,
Jurinová, Erika, podpredsedníčka NR SR (2014-11-10):
Pán poslanec Jarjabek.
Blanár, Juraj, podpredseda NR SR (2022-06-22):
Hlasovanie?
Hrnčiar, Andrej, podpredseda NR SR (2017-02-01):
Ďakujem, vyhlasujem všeobecnú rozpravu za skončenú. Pýtam sa, či chce stanovisko zaujať navrhovateľ. Aha, pardon, reakcia na faktickú, pani poslankyňa Zemanová.
Mihál, Jozef, poslanec NR SR (2014-11-09):
Nie je tu celkom kľud, ale tak skúsim. Pán poslanec Martvoň, to je skvelé, že dávate pozor, či tu už je alebo nie je pán Frešo. Ale ja by som vás poprosil, čo keby ste takto dávali pozor, že kde sa momentálne potuluje ten zbabelec, pokrytec a klamár, ktorý sa, mimochodom, volá Robert Fico a nešťastnou náhodou je premiérom Slovenskej republiky. Kdeže je on? On tu mal sedieť 40 hodín, tak ako tu sedia poslanci, ale bol tu teraz na tri minúty a zbabelo zase ušiel niekde preč. Čo šiel do Londýna prednášať nejakým študentom? Mimochodom, ako sa majú vaši študenti?
Šeliga, Juraj, podpredseda NR SR (2020-09-22):
Pán poslanec Kazda.
Mizík, Stanislav, poslanec NR SR (2022-06-14):
Ďakujem za slovo. Pani Vaľová, nevedeli ste zaradiť Godu, tak ja vám poviem. Jakub Goda je podobná obskúrna postavička ako Weisepacher či Smatana a ďalší exoti. Sú to týpky z pozadia mimovládok a iných uletených spolkov, ktoré, žiaľ, fungovali aj za vlády SMER-u a ktorých ste aj vy financovali, teda vaše bývalé vlády ich financovali. No a je tu teda výsledok, pani Vaľová, s prepáčením, ale šialenci teraz, žiaľ, pri moci, pomstychtiví exoti púšťajú do rybníkov ich podobných pomstychtivých kádrovákov. Škoda, že ten Goda prišiel opäť na svetlo božie až teraz, keby som to vedel dopredu, viem si prelustrovať také týpky, aby som vám poskytol o ňom ešte viacej informácií. Ďakujem za slovo.
Číž, Miroslav, podpredseda NR SR (2015-01-29):
Ďakujem. S faktickými poznámkami sa hlásia poslanci Poliačik, Hufková, Kamenický, Tomanová, Blaha, Janíková, Nachtmannová, Martinák, Jasaň, Kolesík. Pokiaľ je to všetko, uzatváram možnosť prihlásiť sa s faktickou poznámkou. A slovo má pán poslanec Poliačik.
Žiga, Peter, podpredseda NR SR (2024-09-11):
Pán poslanec Kišš.
Richter, Ján, minister práce, sociálnych vecí a rodiny SR (2018-11-28):
Ďakujem pekne za slovo, pán podpredseda Národnej rady. Vážené panie poslankyne, páni poslanci, dovoľte mi, aby som vám poprial príjemný večer. Predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa predkladá v nadväznosti na vládou schválenú Stratégiu pracovnej mobility cudzincov v Slovenskej republike. Slovenská ekonomika v súčasnosti výrazne napreduje, čo sa pozitívne prejavuje aj na trhu práce. Pracovné miesta sa tvorili vo všetkých sektoroch domácej ekonomiky, najvýraznejšie však v priemysle. Dopyt po pracovnej sile však prevyšuje ponuku na domácom trhu. Nedostatok pracovnej sily začína kompenzovať pracovná sila zo zahraničia. Aktuálna ekonomická situácia si vyžaduje okamžité účinné riešenia, ktoré majú prispieť k udržaniu rastu slovenskej ekonomiky s cieľom zabrániť rozsiahlym finančným stratám v hospodárstve Slovenskej republiky. Je potrebné urýchlene umožniť zmenou zákona č. 5 o službách zamestnanosti a o zmene a doplnení niektorých zákonov v znení neskorších predpisov zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov vytvorenie legislatívnych podmienok, ktoré prispejú k zefektívneniu, urýchleniu a spružneniu systému upravujúcemu vstup a pobyt štátnych príslušníkov tretích krajín na územie Slovenskej republiky za účelom zamestnania, a to najmä v profesiách identifikovaných nedostatkom pracovnej sily. Na základe uvedených skutočností vláda Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhuje Národnej rade Slovenskej republiky, aby sa vzhľadom na to, že hrozia štátu značné hospodárske škody v súvislosti s nedostatkom pracovnej sily v niektorých odvetviach, uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti. Ďakujem, skončil som, pán podpredseda.
R. Kaliňák, podpredseda vlády a minister vnútra SR: (2006-10-17):
Primárnym dôvodom predloženia návrhu zákona je potreba transpozície smernice Európskeho parlamentu a Rady 2003/58/ES z 15. júla 2003 v súvislosti s požiadavkami na zverejňovanie a s ohľadom na určité typy spoločnosti do nášho právneho poriadku. Cieľom predmetnej smernice je dosiahnutie ľahšieho a rýchlejšieho prístupu k informáciám o zapísaných subjektoch, ako aj výrazné zjednodušenie formalít pri zverejňovaní údajov a listín v obchodnom registri a zbierke listín. Účinnosť navrhovaných zmien musí byť v zmysle smernice zabezpečená do 31. decembra 2006. V zmysle ustanovení tejto smernice je členský štát povinný zabezpečiť vydávanie právne záväzných elektronických výpisov a kópií listín, ako aj umožniť, aby žiadosť o vydanie výpisu mohla byť podaná elektronicky. Zásadnou zmenou je skutočnosť, že elektronickými prostriedkami bude možné podať samotný návrh na zápis a nielen žiadať o výpis už zapísaných údajov. Cezhraničný prístup k informáciám spoločností by sa mal zlepšiť obligatórnym zavedením tzv. dobrovoľného zverejnenia cudzojazyčného znenia uložených listín v úradných jazykoch štátov európskeho hospodárskeho priestoru. Zapísaná osoba na základe uvedeného musí mať možnosť podľa svojho uváženia zverejniť relevantné informácie aj v inom ako štátnom jazyku krajiny, kde je zapísaná. V súvislosti s touto skutočnosťou bolo potrebné novelizovať aj zákon č. 270/1995 Z. z. o štátnom jazyku Slovenskej republiky v znení neskorších predpisov. Zároveň sa prostredníctvom ustanovení predkladaného návrhu vykonáva implementácia nariadenia Rady ES č. 1435 z roku 2003 o stanovách európskeho družstva. Navrhované zmeny reagujú na návrh zákona o európskom družstve, ktorý je v súčasnosti v legislatívnom procese. Ich zapracovanie do predkladaného návrhu zákona bolo nevyhnutné v dôsledku skutočnosti, že v prípade európskeho družstva podobne ako v prípade ostatných právnych foriem zapísaných osôb je potrebné priamo v zákone o obchodnom registri upraviť, ktoré skutočnosti registrovaný súd preskúmava pred vykonaním prvozápisu európskeho družstva do obchodného registra. Účinnosť týchto ustanovení mala byť v zmysle tohto nariadenia zabezpečená najneskôr do 18. augusta 2006. Predmetným návrhom zákona sa mení a dopĺňa aj zákon č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, pretože bolo potrebné upraviť výšku súdnych poplatkov pri podávaní návrhov na zápis elektronickými prostriedkami, ako aj pri vydávaní výpisov v elektronickej forme. Znenie návrhu zákona dopracované podľa pripomienok Legislatívnej rady vlády Slovenskej republiky prerokovala a schválila vláda Slovenskej republiky na svojom zasadnutí dňa 28. septembra 2006. Veľmi pekne ďakujem.
S. Janiš, poslanec: (2007-02-06):
Po prvé. V čl. I bod 23 znie: „V § 20 odsek 3 znie: „Skončiť odber tepla môže odberateľ aj dohodou s dodávateľom, ak odberateľ uhradí dodávateľovi ekonomicky oprávnené náklady vyvolané odpojením odberateľa od sústavy tepelných zariadení dodávateľa.“.“ Odôvodnenie. Navrhované ustanovenie v bode 23 návrhu je čiastočne duplicitné s § 19 ods. 5, ktorý aj v dnešnom odkazuje na § 20. Toľko môj pozmeňujúci návrh, ktorý zjednocuje troška aj terminológiu a aj to, čo je uvedené v § 19 ods. 5 a v § 20, ktorý hovorí o možnosti a nemožnosti dohody na odstúpenie od zmluvy alebo výpoveď zo zmluvy. Dovolím si ako spravodajca zareagovať aj na môjho predrečníka, ktorý predložil pozmeňujúci návrh. Keď my sme pripravovali v minulom volebnom období návrh zákona o teple, tak takisto boli požiadavky na to, aby sme tú hospodárnosť prevádzky tepelných zariadení po odberné miesto robili častejšie, aby sa dosiahla efektivita a bol dodávateľ tlačený. Prišli sme k tomu, že každé tri roky to stačí, a preto aj ten návrh zákona súčasne znie tak, že ak sa zmení niečo na tých rozvodoch alebo niečo v tých výmenníkových staniciach, ktoré zasiahne či médium, či nejaká výmena, tak je to povinný dodávateľ urobiť, aj keď neuplynuli tri roky. Ak sa nič nemení, tak tie tri roky na to stačia. Treba si uvedomiť jednu vec, že ten dodávateľ to urobí aj každého pol roka. Ale treba si uvedomiť, že keď to bude robiť každý rok, každého pol roka alebo každý mesiac, že náklady na toto všetko premietne do cien tepla obyvateľom. Ten dodávateľ to s radosťou urobí. Slovenská energetická agentúra to robí na základe objednávky a za úhradu, samozrejme, a komplet tieto náklady Úrad pre reguláciu sieťových odvetví uznáva ako oprávnený náklad, ktorý si započítava dodávateľ do ceny tepla. Ak chceme viac ušetriť na teple, tak to hlavné na ušetrenie je v bytových domoch, v ich obvodovom systéme alebo v panelovom systéme obvodových stien a v oknách a vyregulovaní systému. To značí, že ak sú straty, najväčšie straty doteraz sú za odberným miestom, teda od päty domu v panelových domoch, obvodové plášte, schodiskové steny, okná, strechy plus vyregulovanie kúrenia v tom danom bytovom dome, návrh zákona, ktorý predkladáte, rieši nie toto, ale rieši to po pätu domu. A ja vravím, že aj na základe technickej praxe tie tri roky, ak sa nič nemení, dostatočne stačia. Zaťažíme zbytočne obyvateľov, keď to dodávateľ premietne všetko do cien tepla, a nebude to mať takmer žiadny efekt. Všetko, čo som chcel k tomuto povedať. Ďakujem, pán podpredseda, za slovo.
E. Vestenický, poslanec: (2007-03-28):
Vývoj situácie v Kosove a postup medzinárodného spoločenstva pri riešení kosovskej otázky sa stáva mentálnym modelom pre budúci vývoj v ďalších juhoeurópskych i stredoeurópskych štátoch. Teda Slovensko nevynímajúc. Hovorilo sa to často v rôznych ekonomických súvislostiach a prosperite vo väzbe na túto otázku. Chcel by som na adresu výrokov práve o tejto ekonomickej prosperite v súvislosti s Kosovom i nútenou spoluprácou často s mnohými mocnosťami pripomenúť, že aj biblických 30 strieborných predstavovalo ekonomickú prosperitu. A v nadväznosti už na reakcie na predchádzajúcich rečníkov by som si dovolil konštatovať, že povinnosť, pravda, manévrovanie, pocit viny, predsudky, bezzásadovosť môžu vytvoriť a určite aj vytvoria veľmi zaujímavý prienik množín aj pri dnešnom hlasovaní o tejto problematike. Ďakujem za pozornosť.
Bugár, Béla, podpredseda NR SR (2019-06-25):
Pardon, z informácie výboru. Bolo nás málo, že?
Blanár, Juraj, podpredseda NR SR (2021-10-20):
Takže vážené pani poslankyne, páni poslanci, návrh zákona som uviedol, ešte doplním, že je to pod parlamentnou tlačou 638 a spoločná správa je pod parlamentnou tlačou 638a. A teraz dávam slovo pánovi ministrovi školstva, vedy, výskumu a športu Slovenskej republiky Branislavovi Gröhlingovi, aby odôvodnil tento návrh zákona, nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení zákona č. 209/2018 Z. z. , tlač 638.)
Mitterpák, Marek, poslanec NR SR (2019-09-06):
Sľubujem. (Potlesk.)
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 134 poslancov, za 116, proti 8, zdržalo sa 9, nehlasoval 1. Konštatujem, že tento návrh sme schválili.
P. Hrušovský, predseda NR SR: (2004-09-23):
(Hlasovanie.) 145 prítomných, 26 za, 60 proti, 59 sa zdržalo. Bod 7 zo spoločnej správy sme neschválili.
P. Hrušovský, predseda NR SR: (2005-12-14):
(Hlasovanie.) 135 prítomných, 46 za, 45 proti, 43 sa zdržalo, 1 nehlasoval. Neschválili sme bod 14.
Jarjabek, Dušan, poslanec NR SR (2024-09-26):
Pán poslanec Ľupták mi zobral myšlienky v tom zmysle, čo som chcel povedať presne (povedané so smiechom), ale dovolím si nadviazať na neho. Pán poslanec, to s tým chválením českej vlády, to snáď skutočne nemyslíte vážne. Veď keby to bola pravda, čo ste povedali, tak by tie komunálne voľby asi dopadli trošku inak. Alebo vláda je dobrá, len občania to nepochopili? Či ako ste to mysleli? Vláda je fajn, len občanov vymeniť, nie? Tak buďte taký láskavý a trošku korigujte to, čo ste povedali, lebo ako vyzerá to minimálne smiešne vzhľadom na posledné komunálne voľby, ktoré sme teda mali možnosť sledovať. No a piráti dopirátovali, hej, ak toto je váš vzor. (Potlesk.)